CELEX: C2005/315/14
Language: sk
Date: 2005-12-10 00:00:00
Title: Vec C-333/05: Návrh na začatie prejudiciálneho konania podaný uznesením Bács-Kiskun Megyei Bíróság z  12. júla 2005 , ktorý súvisí s konaním: Ilona Németh proti Vám- és Pénzügyőrség Dél-Alföldi Regionális Parancsnoksága

10.12.2005   
            
            
               SK
            
            
               Úradný vestník Európskej únie
            
            
               C 315/8
            
         Návrh na začatie prejudiciálneho konania podaný uznesením Bács-Kiskun Megyei Bíróság z 12. júla 2005, ktorý súvisí s konaním: Ilona Németh proti Vám- és Pénzügyőrség Dél-Alföldi Regionális Parancsnoksága
   (Vec C-333/05)
   (2005/C 315/14)
   Jazyk konania: maďarčina
   Bács-Kiskun Megyei Bíróság podal uznesením z 12. júla 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Ilona Németh proti Vám- és Pénzügyőrség Dél-Alföldi Regionális Parancsnoksága a bol doručený kancelárii Súdneho dvora 14. septembra 2005.
   Bács-Kiskun Megyei Bíróság žiada Súdny dvor, aby rozhodol o nasledujúcich otázkach:
   
               1.
            
            
               Je možné považovať daň členského štátu, akou je maďarská registračná daň, za clo alebo poplatok s rovnakým účinkom?
            
         
               2.
            
            
               V prípade zápornej odpovede na prvú otázku: Je možné považovať daň členského štátu, akou je maďarská registračná daň – ktorej zaplatenie je predpokladom registrácie a uvedenia osobného motorového vozidla do prevádzky – za akúkoľvek formu dovozného cla?
            
         
               3.
            
            
               V prípade zápornej odpovede na druhú otázku: Je daň členského štátu, akou je maďarská registračná daň, zlučiteľná s článkom 90 ES a článkom 33 smernice 77/388/EHS (1) alebo je v rozpore so spoločným systémom dane z pridanej hodnoty?
            
         
               4.
            
            
               Je daň členského štátu, akou je maďarská registračná daň, v súlade s platným právom Spoločenstva, keď výška registračnej dane na nové a ojazdené osobné motorové vozidlá – odhliadnuc od zaradenia vozidla podľa vplyvu na životné prostredie – nijakým spôsobom neprihliada na pokles hodnoty ojazdeného vozidla a je úplne nezávislá od toho, kedy bolo vozidlo uvedené do prevádzky a ako dlho už je v (súlade s právom) v prevádzke?
            
         
      (1)  Ú. v. ES L 145, 1977, s. 1.